Diari Oficial de la Generalitat Valenciana


Sumari del DOGV 3716, del 24-03-2000 (2000/2220)

ORDRE de 13 de març de 2000, de la Conselleria de Benestar Social, per la qual es convoquen els concursos del Festival Cinema Jove i s’estableixen les bases per a participar-hi.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3716

Data del DOGV
:   24-03-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2220


Data del document
:   13-03-2000

Organisme emissor
:   Conselleria de Benestar Social

Tipus de document
:   Ordre

Descriptors 

:   * jove
    * premi cultural
    * distinció honorífica
    * manifestació comercial

ORDRE de 13 de març de 2000, de la Conselleria de Benestar Social, per la qual es convoquen els concursos del Festival Cinema Jove i s'estableixen les bases per a participar-hi. [2000/X2220]
  
L'article 3 de la Llei de la Generalitat Valenciana 4/1989, de 26 de juny, sobre l'Institut Valencià de la Joventut, atribueix a esta entitat autònoma, entre altres, la funció de potenciar la promoció sociocultural de la joventut.
  
Per això i d'acord amb el que disposa l'article 35 de la Llei de La Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Es convoquen els concursos del Festival Internacional de Cinema Cinema Jove, integrat pel Festival Internacional de Joves directors de Cinema i l'Encontre de Grups Escolars Realitzadors de Cinema i de Vídeo, que es regirà per les bases que figuren en els annexos I i II d'esta ordre.
  
Segon
  
Els premis concedits pel Festival sumen un import global màxim de 4.800.000 pessetes.
  
L'Institut Valencià de la Joventut finançarà, a càrrec del capítol IV, línia de subvenció 405, del seu pressupost per a 2000, premis per un import global màxim de 4.500.000 (quatre milions cinc-centes mil) pessetes, corresponents al Festival Internacional de Joves Realitzadors de Cinema.
  
L'Agència Espanyola de Cooperació Internacional, d'acord amb el que estableix el corresponent conveni, finançarà el Tercer Premi Curtmetratge, dotat amb 300.000 (tres-centes mil) pessetes.
  
En tot cas, si el conveni no arribara a celebrar-se, l'IVAJ assumiria el cost global d'este premi, a càrrec del capítol IV, línia de subvenció 405, del seu pressupost per al 2000.
  
DISPOSICIONS FINALS
  
Primera
  
Es faculta el director general de l'Institut Valencià de la Joventut perquè adopte les mesures complementàries que calguen per tal de dur a terme el que disposa esta ordre.
  
Segona
  
Esta ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Tercera
  
Contra aquesta ordre, que posa fi a la via administrativa, podrà interposar-se potestativament recurs de reposició davant de la Conselleria de Benestar Social o, directament, recurs contenciós administratiu davant del Tribunal Superior de Justícia de la Comunitat Valenciana.
  
El termini per a la interposició del recurs de reposició serà d'un mes a partir de l'endemà de la seua publicació.
  
El termini per a la interposició del recurs contenciós administratiu serà de dos mesos, o de deu dies si s'opta per seguir el procediment per a la protecció dels drets fonamentals de la persona, comptadors ambdós a partir de l'endemà de la seua publicació.
  
València, de 13 de març de 2000
  
La consellera de Benestar Social,
  
CARMEN MAS RUBIO
  
Annex I
  
Bases per al Festival Internacional de
  
Joves Directors de Cinema
  
Cinema Jove està reconegut per la Federació Internacional de Productors de Films (FIAPF) com a Festival Internacional Especialitzat en Joves Realitzadors.
  
El Festival està organitzat per l'Institut Valencià de la Joventut en col·laboració amb l'Institut Valencià de Cinematografia Ricardo Muñoz Suay de la Generalitat Valenciana.
  
1. Categories
  
S- estableixen les següents categories:
  
- Llargmetratges
  
- Curtmetratges
  
2. Participants
  
Hi poden participar tots els joves realitzadors i realitzadores que hagen nascut a partir de l'1 de gener de 1965.
  
3. Condicions tècniques
  
a) Les obres hauran d'estar produïdes en format cinema 16mm o 35mm.
  
b) Cada participant podrà presentar al Festival dos obres com a màxim.
  
c) Les obres hauran de presentar-se en versió original i s'hi haurà d'adjuntar un dossier amb els textos i els diàlegs originals i la seua traducció, al valencià, al castellà o a l'anglés.
  
d) Les obres hauran d'estar produïdes després del mes de gener de 1999 i no s'hauran d'haver presentat en anteriors edicions del Festival, ni haver-se estrenat en sales comercials de la Comunitat Valenciana.
  
e) Les pel·lícules que no oferisquen les garanties tècniques necessàries per a una bona projecció en públic poden ser rebutjades.
  
4. Desenrotllament del festival
  
a) El Comitè de Selecció, designat a l'efecte, farà la selecció de les obres presentades al Festival, perquè siguen projectades durant els dies que van del 17 al 24 de juny de l'any 2000 en el transcurs de Cinema Jove.
  
b) Els films seleccionats seran projectats un màxim de tres vegades en qualsevol de les seus del Festival.
  
c) Les pel·lícules que hagen obtingut el primer premi en cada una de les categories seran projectades en una projecció especial a la Filmoteca de la Generalitat Valenciana, durant la setmana següent al Festival.
  
d) Cinema Jove organitza un Mercat Internacional del Curtmetratge que es durà a terme del 22 al 24 de juny de l'any 2000, dins del marc del Festival, d'acord amb les característiques següents:
  
- Poden participar en el Mercat tots els curtmetratges inscrits en la competició, hagen sigut seleccionats o no per a la seua projecció. Els realitzadors que vulguen inscriure la seua obra en este Mercat hauran de fer-ho constar a l'hora d'emplenar el full d'inscripció.
  
- Les còpies en vídeo dels curtmetratges que participen en el Mercat, romandran durant els dies de la seua celebració. Una vegada haja acabat es tornaran als propietaris.
  
- El VHS haurà d'estar subtitulat en anglés; en cas contrari, l'autor haurà d'enviar la llista de diàlegs en anglés, en valencià, o en castellà.
  
- Cinema Jove editarà un catàleg de les obres presents al Mercat.
  
e) Els directors dels films no seleccionats seran informats del resultat de la selecció per escrit i abans del començament del Festival.
  
5. Jurats
  
a) El director general de l'IVAJ designarà els membres del Comitè de Selecció, que estarà format per un mínim de tres persones, seleccionades entre especialistes de l'entorn cinematogràfic vinculats al Festival, i també els dels jurats de les dos categories de caràcter competitiu: llargmetratges i curtmetratges.
  
- El Jurat de la categoria llargmetratges estarà format per cinc membres, seleccionats entre persones de reconegut prestigi professional, en els distints sectors del món cinematogràfic. Només dos d'ells seran de nacionalitat espanyola.
  
- El Jurat de la categoria curtmetratges estarà format per tres membres, seleccionats entre persones de reconegut prestigi professional, en els distints sectors del món cinematogràfic. Només un d'ells serà de nacionalitat espanyola.
  
b) Els premis seran concedits per resolució del director general de l'Institut Valencià de la Joventut a proposta del jurat corresponent.
  
6. Premis
  
Les obres seleccionades per a la competició podran obtindre els premis següents:
  
a) Llargmetratges
  
Premi al Millor Llargmetratge........ 3.000.000 PTA.
  
b) Curtmetratges
  
1r Premi Curtmetratge.................... 1.000.000 PTA.
  
2n Premi Curtmetratge...................... 500.000 PTA.
  
3r Premi Curtmetratge....................... 300.000 PTA.
  
Els jurats podran, així mateix, atorgar totes les mencions que consideren adients.
  
Els beneficiaris dels premis hauran d'acreditar, prèviament al cobrament, que es troben al corrent de les obligacions tributàries i davant de la Seguretat Social referides al moment de la presentació de la sol·licitud, en els termes que preveu l'Ordre de la Conselleria d'Economia i Hisenda, de 30 de maig de 1996 (Diari Oficial de la Generalitat Valenciana del 21 de juny de 1996).
  
7. Inscripció
  
a) Els realitzadors que hi vulguen participar podran presentar, fins al 30 d'abril de l'any 2000, la seua inscripció a:
  
Institut Valencià de la Joventut
  
Cinema Jove. Festival Internacional de Cinema
  
(c/ Hospital, 11, 46570 València
  
tels. 34 96 331 05 92 / 96 331 06 90 / 96 331 10 47, Fax 34 96 331 08 05.
  
La documentació podrà ser presentada, a més, en qualsevol dels llocs que preveu l'article 38.4 de la Llei 30/1992, de 30 de novembre, de Règim Jurídic de les Administracions Públiques i del Procediment Administratiu Comú.
  
b) El dossier d'inscripció constarà de:
  
- Full d'Inscripció (segons el model que s'inclou en l'annex III).
  
- Fotocòpia confrontada del DNI o del passaport del realitzador/a (no s'admetrà cap full d'inscripció que no continga el DNI o passaport).
  
- Currículum personal.
  
- Còpia del film en vídeo VHS.
  
- Dos fotografies en B/N d'algun fotograma de l'obra, per a la publicació del catàleg, i una del realitzador/a.
  
- Diàlegs originals amb traducció, al valencià, al castellà o a l'anglés.
  
- Documentació sobre el film (affiche, pressbook...).
  
8. Enviament de les copies
  
a) Les còpies (16/35mm) de les obres seleccionades per projectar-les en el Festival s'hauran d'enviar en còpia cinematogràfica abans de l'1 de juny de l'any 2000. Atés el caràcter internacional del Festival, les còpies hauran d'estar subtitulades a l'anglés. No obstant això, l'organització assegura el subtitulat electrònic al castellà de totes les còpies.
  
b) Totes les còpies hauran de dur una etiqueta amb l'adreça de devolució. Cas que les dades no siguen correctes o estiguen incompletes, el Festival no es responsabilitza del retard o de la pèrdua en la devolució.
  
Paral·lelament a l'enviament de la còpia, el remitent haurà d'enviar ?per fax, telegrama o correu aeri- l'avís de l'expedició en què notificarà la tramesa de la pel·lícula i en detallarà la data i la forma d'enviament.
  
c) Les despeses de remissió de les còpies seran a càrrec de l'expedidor, i les de devolució, a càrrec de l'organització del Festival.
  
d) Les obres estaran assegurades pel Festival des del moment de la recepció fins a la seua devolució.
  
e) Les còpies es remetran als autors, en finalitzar el Festival, a l'adreça facilitada en l'apartat corresponent del full d'inscripció.
  
f) Les còpies de les obres premiades romandran en poder del Festival una setmana després del seu acabament, fins a la projecció especial a la Filmoteca de la Generalitat Valenciana.
  
g) Els VHS presentats per a la preinscripció es remetran als autors, en finalitzar el Festival, a l'adreça facilitada en l'apartat corresponent del full d'inscripció, llevat dels de les obres premiades, que romandran als arxius del Festival.
  
9. Acceptació de les bases
  
La participació en el Festival suposa l'acceptació d'estes bases.
  
Annex II
  
Bases per a l'Encontre de Grups Escolars
  
Realitzadors de Cinema i de Vídeo
  
L'Encontre de Grups Escolars està organitzat per l'Institut Valencià de la Joventut (IVAJ), en col·laboració amb el Programa de Noves Tecnologies de la Imatge i Comunicació (PNTIC) del Ministeri d'Educació i Cultura, amb l'Asociación de Profesoras/es Usuarios de Medios Audiovisuales (APUMA) i amb el programa educatiu La aventura del saber de La 2 de TVE.
  
1. Participants
  
Poden participar en este Encontre els grups de joves, de fins a 20 anys d'edat, que residisquen a l'Estat espanyol i que representen centres educatius, d'EPA, associacions, tallers d'imatge, etc.
  
2. Categories
  
S- estableixen dos categories:
  
- A: fins a 14 anys
  
- B: de 15 a 20 anys
  
3. Condicions tècniques
  
a) Les obres es presentaran en sistema vídeo VHS, independentment del format en què s'hagen produït.
  
b) Les obres podran presentar-se en qualsevol llengua oficial de l'Estat espanyol i la durada màxima serà de 15 minuts.
  
c) Cada obra s'haurà de presentar en una sola cinta.
  
d) El Festival prega als participants que cuiden la qualitat tècnica de so i d'imatge de les obres. Les obres que no oferisquen les garanties tècniques idònies per a una bona projecció en públic poden ser rebutjades.
  
e) No s'admetran obres que ja s'hagen presentat en anteriors edicions de Cinema Jove.
  
4. Desenrotllament de l'encontre
  
El Comitè de Selecció designat a l'efecte realitzarà una primera selecció de les obres presentades a l'Encontre, perquè es projecten durant els dies del 17 al 20 de juny de l'any 2000, en el transcurs de Cinema Jove.
  
Els realitzadors de les obres que resulten escollides en esta selecció inicial, rebran un certificat acreditatiu de la participació.
  
5. Jurats
  
a) El director general de l'IVAJ designarà els membres del Comitè que intervindrà en la selecció inicial, prevista en la base anterior, i que estarà format per un mínim de tres persones, escollides entre especialistes de l'entorn cinematogràfic vinculades al Festival, i els del Jurat que realitzarà la posterior assignació dels premis entre les obres seleccionades, i que estarà compost per cinc persones seleccionades entre representants dels sectors del món cinematogràfic.
  
b) Els premis es concediran per resolució del director general de l'Institut Valencià de la Joventut, a proposta del jurat corresponent.
  
6. Premis i mencions
  
Les obres seleccionades podran obtindre els premis següents:
  
PREMI CATEGORIA A.
  
Lot de material audiovisual
  
(atorgat pel PNTIC del Ministeri d'Educació i Cultura).
  
Trofeu i Diploma acreditatiu
  
ACCÈSSIT
  
Lot de material audiovisual
  
(atorgat pel PNTIC del Ministeri d'Educació i Cultura).
  
Trofeu i Diploma acreditatiu
  
PREMI CATEGORIA B
  
 Lot de material audiovisual
  
(atorgat pel PNTIC del Ministeri d'Educació i Cultura),
  
Trofeu i Diploma acreditatiu
  
ACCÈSSIT
  
Lot de material audiovisual
  
(atorgat pel PNTIC del Ministeri d'Educació i Cultura),
  
Trofeu i Diploma acreditatiu
  
Mencions i diploma acreditatiu al millor guió, a la millor interpretació masculina i femenina, a la millor fotografia i a la pel·lícula més innovadora.
  
7. Inscripció
  
a) Els participants hauran de presentar la seua inscripció fins al 30 d'abril de l'any 2000, a:
  
Institut Valencià de la Joventut
  
Cinema Jove. Festival Internacional de Cinema
  
(c/ de l'Hospital, 11, 46882 València,
  
Tels. 34 96 331 10 47 / 96 331 05 92 / 96 331 06 90; Fax 34 96 331 08 05.
  
La documentació podrà ser presentada, a més, en qualsevol dels llocs que preveu l'article 38.4 de la Llei 30/1992, de 30 de novembre, de Règim Jurídic de les Administracions Públiques i del Procediment Administratiu Comú.
  
b) Juntament amb les obres es lliurarà:
  
- Full d'inscripció (segons el model que s'inclou en l'annex III).
  
- Currículum del grup/realitzador (projecte del centre en què se n'especifiquen les produccions, els premis...).
  
- Opcionalment, dos fotografies en B/N d'algun fragment de la cinta amb destinació a la publicació del catàleg.
  
- Acreditació de l'edat dels participants pel centre o entitat que representen.
  
8. Utilització de les obres
  
a) L'IVAJ es reserva el dret de reproduir, en una còpia, les obres premiades, esmentant-ne l'autor/a, i de projectar-les en altres festivals, en qualitat d'obres seleccionades en Cinema Jove, i també en el circuit de distribució no comercial de la Generalitat Valenciana.
  
b) Les obres es remetran als autors, en finalitzar el Festival, a l'adreça facilitada en l'apartat corresponent del full d'inscripció, llevat de les obres premiades, les quals romandran en els arxius del Festival.
  
c) Totes les obres hauran de dur una etiqueta amb l'adreça de devolució. Cas que les dades no siguen correctes o estiguen incompletes, el Festival no es responsabilitza del retard o de la pèrdua en la devolució.
  
d) Les despeses de remissió de les obres seran a càrrec de l'expedidor, i les de devolució, a càrrec de l'organització del Festival.
  
9. Acceptació de les bases